**IZVJEŠĆE S TERENSKE NASTAVE**

 Dana 5. listopada 2012. godine 7. razredi bili su na terenskoj nastavi u Karlovcu i Ozlju. U pratnji je bila razrednica 7. b Dalia Kager, zamjenica razrednice 7. a Lea Jambrek te profesorica kemije Marija Mijatović. Zbog privatnih je obveza razrednica Goranka Dorotić 7. a bila spriječena nazočiti terenskoj nastavi. Na terenskoj nastavi bili su svi učenici 7. b razreda, a iz 7. a razreda nije bila samo učenica Martina Perak, koja je izostala zbog bolesti.

Terenska nastava je provedena prema planu i izvršeni su svi odgojni i obrazovni ciljevi. Obrazovni sadržaji pokrivaju predmete: glazbenu kulturu, prirodu, geografiju, engleski jezik, njemački jezik, tjelesnu i zdravstvenu kulturu, kemiju i hrvatski jezik. Odgojni elementi su sadržavali pravila ponašanja te razvijanje ekološke osviještenosti i brige za okoliš.

Kasnili smo s polaskom zbog tehničkih poteškoća na autobusu, točnije, zbog prazne gume. Tako smo krenuli sat i pol kasnije od predviđenog vremena za polazak i umjesto u 8:00 krenuli u 9:30 sati. Po dolasku u Karlovac, učenici su obišli uži centar grada, pogledali staru jezgru grada, a zatim smo krenuli u Ozalj. Po dolasku učenici su obišli stari grad uz pratnju stručnog vodiča koji nas je dočekao i proveo kroz unutrašnjost utvrde. Učenici su imali slobodno vrijeme za ručak i odmor, a zatim smo krenuli prema Muzeju domovinskog rata u Turnju. Tamo su učenici pogledali eksponate, a uz prigodni razgovor s vodičem i učiteljima – voditeljima, obilježili i Dan neovisnosti, nakon čega smo krenuli prema Brdovcu.

Terenska nastava je u potpunosti ostvarena prema planu i programu. Učenici su na broju i sigurno došli u Brdovec u 17 sati.

U Brdovcu, 9. listopada 2012.

Dalia Kager

Lea Jambrek

Marija Mijatović